སྐབས་དེར་༧གོང་ས་མཆོག་གིས་གསུང་བཤད་གནང་དུས།བོད་དེ་ལོ་རྒྱུས་ཀྱི་ཐོག་ནས་རང་བཙན་རྒྱལ་ཁབ་ཅིག་ཡིན་པ་དང་།གལ་ཏེ་རྒྱ་ནག་གིས་བོད་ཀྱི་རིག་གནས་དང་།རང་སྲིད་རང་སྐྱོང་གི་གནས་བབས་ལ་ཁག་ཐེག་བྱེད་ཐུབ་ན།བོད་དེ་རྒྱ་ནག་གི་ཆ་ཤས་སུ་གནས་ཐུབ་པ་བཅས་ཀྱི་ཐོག་གསུང་དོན་དུ་ལོ་རྒྱུས་དང་རིག་གནས་ཀྱི་ཐོག་ནས་བོད་དེ་རང་བཙན་རྒྱལ་ཁབ་ཅིག་རེད།བོད་ཀྱི་ས་ཁམས་ཆགས་ཚུལ་ལ་བརྟེན་ནས་བོད་ཀྱི་ས་ཆའི་ཁྱབ་ཁོངས་ཤེས་ཐུབ་ཀྱི་རེད།ཇི་སྲིད་དུ་རྒྱ་ནག་གི་རྩ་ཁྲིམས་ཀྱིས་ང་ཚོའི་རིག་གནས་དང་བོད་རང་སྲིད་རང་སྐྱོང་གི་དམིགས་བསལ་བྱུང་རབས་ངོས་འཛིན་བྱེད་པ་དེ་སྲིད་དུ།བོད་རྒྱ་ནག་གི་ཆ་ཤས་སུ་གནས་ཐུབ་ཀྱི་རེད་ཅེས་དང་།བོད་རྒྱ་ནག་གི་ཆ་ཤས་སུ་བསྡད་ན་བོད་ལ་དཔལ་འབྱོར་གྱི་ཐོག་ནས་ཁེ་ཕན་ཐོབ་པ་དང་།རྒྱ་ནག་མི་སེར་རྣམས་ལ་བོད་བརྒྱུད་ནང་བསྟན་གྱི་དགེ་ཕན་ཐོབ་ཐུབ་པ་ཡོང་སྐོར་བཅས་གསུངས་ཡོད་འདུག